钦定古今图书集成/理学汇编/经籍典/第121卷 > 梁刘勰文心雕龙 > 《章表篇》
## 钦定古今图书集成/理学汇编/经籍典/第121卷 > 梁刘勰文心雕龙 > 《章表篇》

夫设官分职，高卑联事，天子垂珠以听，诸侯鸣玉以
朝。敷奏以言，明试以功。故尧咨四岳，舜命八元，固辞
再让之请，俞往钦哉之授。并陈辞帝庭，匪假书翰。然
则敷奏以言，即表章之义也；明试以功，即授爵之典
也。至太甲既立，伊尹书诫，思庸归亳，作书以缵，文翰
献替，事斯见矣。周监二代，文理弥盛，再拜稽首，对扬
“休命。承文受册，敢当丕显。”虽言笔未分，而陈谢可见。